Document ID: 32008D0268

NÕUKOGU OTSUS,
17. märts 2008,
millega muudetakse otsust 1999/70/EÜ riikide keskpankade välisaudiitorite kohta Suomen Pankki välisaudiitori osas
(2008/268/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingule lisatud protokolli Euroopa Keskpankade Süsteemi ja Euroopa Keskpanga põhikirja kohta, eriti selle artiklit 27.1,
võttes arvesse Euroopa Keskpanga 28. jaanuari 2008. aasta soovitust EKP/2008/1 Euroopa Liidu Nõukogule Suomen Pankki välisaudiitorite kohta, (1)
ning arvestades järgmist:
(1)
Euroopa Keskpanga (EKP) ja eurosüsteemi riikide keskpankade raamatupidamist auditeerivad EKP nõukogu poolt soovitatud sõltumatud välisaudiitorid, kelle kiidab heaks Euroopa Liidu Nõukogu.
(2)
Kuna Suomen Pankki praeguse välisaudiitori volitused lõpevad pärast 2007. majandusaasta auditeerimist, on vaja määrata uus välisaudiitor alates 2008. majandusaastast.
(3)
Suomen Pankki on valinud oma välisaudiitoriks majandusaastateks 2008 kuni 2012 KPMG Oy Ab.
(4)
EKP nõukogu soovitas määrata KPMG Oy Ab Suomen Pankki välisaudiitoriks majandusaastateks 2008 kuni 2012.
(5)
On asjakohane järgida EKP nõukogu soovitust ning muuta nõukogu otsust 1999/70/EÜ (2) sellele vastavalt,
ON TEINUD JÄRGMISE OTSUSE:
Artikkel 1
Otsuse 1999/70/EÜ artikli 1 lõige 11 asendatakse järgmisega:
„11. KPMG Oy Ab kinnitatakse käesolevaga Suomen Pankki välisaudiitoriks majandusaastateks 2008 kuni 2012.”.
Artikkel 2
Otsusest teatatakse EKP-le.
Artikkel 3
Käesolev otsus avaldatakse Euroopa Liidu Teatajas.
Brüssel, 17. märts 2008

Labels: 2
18
9
4